César Romero parla del seu “Projecte Riquesa Natural (Au)” a Cortes de Pallás
2025-07-24

La localitat de Cortes de Pallás ha acollit la celebració de la conferència de César Romero Maza, alumne del programa de Doctorat en Educació de la Universitat de València, “Projecte Riquesa Natural (Au)”. Es tracta del projecte que forma part de la seua Tesi Doctoral titulada: “Disseny, Implementació i Avaluació des de l’Educació Social d’un Projecte d’Acció Comunitària en Entorns Rurals. Foment de la Responsabilitat Ciutadana i Restauració del Paisatge a Cortes de Pallás (València)”.

El “Projecte Riquesa Natural (Au)” explica la col·laboració de l’Ajuntament de Cortes de Pallás, la Universitat de València, el Centre de Recerca per a l’Experimentació Forestal (CIEF) i l’Associació Espanyola de Jardineria Ecològica. A més, compta també amb la participació de veïns afectats pel gran incendi patit a Cortes de Pallás, els Scouts Valencians i el Grup Scout Impeesa núm. 243 de Burjassot.

Es tracta, com el mateix César ha assenyalat, “d’un projecte pràctic, on la participació i col·laboració de la ciutadania, agents socials, administracions públiques, etc., és cardinal per al desenvolupament sostenible d’una zona devastada per un gran incendi forestal”.